Pöytäkirja Eurooppalaiseen sopimukseen ihmisalkuperää olevien terapeuttisten aineiden vaihdosta



Virallinen lehti nro L 037 , 07/02/1987 s. 0004 - 0028

Suomenk. erityispainos Alue 11 Nide 11 s. 0349

Ruotsink. erityispainos Alue 11 Nide 11 s. 0349



PÖYTÄKIRJA EUROOPPALAISEEN SOPIMUKSEEN ihmisalkuperää olevien terapeuttisten aineiden vaihdosta I OSA YLEISET MÄÄRÄYKSET A. MERKINTÄ Jokainen säilytysastia tai laite on ennen lähettämistä varustettava englannin- ja ranskankielisellä etiketillä, joka laaditaan tämän pöytäkirjan liitteissä 2-10 olevan vastaavan mallin mukaisesti. B. PAKKAAMINEN JA LÄHETTÄMINEN Ihmisen kokoveri lähetetään aina pakkauksessa, joka säilyttää 4-6 °C:n lämpötilan koko kuljetuksen ajan. Tätä edellytystä ei vaadita pöytäkirjaan sisältyvien johdannaisten osalta. C. VALMISTEET JA LAITTEET Tämän pöytäkirjan toisessa osassa mainittujen valmisteiden ja laitteiden on oltava steriilejä pyrogeenittomia ja atoksisia. On suotavaa liittää lähetyksiin niiden käytössä tarvittavat laitteet sekä liuottimet kuivia valmisteita varten. D. MUOVISTEN VERENSIIRTOLAITTEIDEN HAITATTOMUUS Laitteiden on oltava tämän pöytäkirjan liitteen 11 määräysten mukaiset. II OSA ERITYISET MÄÄRÄYKSET 1. IHMISEN KOKOVERI Ihmisen kokoveri on verta, joka on sekoitettu sopivaan antikoagulanttiin sen jälkeen, kun se on otettu terveeltä henkilöltä. Verta ei oteta henkilöltä: a) jonka tiedetään sairastavan tai sairastaneen kuppaa tai maksatulehdusta tai b) jonka kuppatartuntaa koskevien verikokeiden tulokset eivät ole olleet negatiivisia tai c) joka ei ole vapaa verensiirrossa tarttuvasta taudista, jos tämä voidaan varmistaa tekemällä lääkärintarkastus tai tutkimalla henkilön terveystausta. Veri on otettava aseptisesti, suljetun ja steriilin putkijärjestelmän läpi steriiliin astiaan, johon antikoagulanttiliuos on laitettu ennen astian sterilointia. Käytetyn aineen on oltava pyrogeenitonta. Kun verenluovutus päättyy, pullo on suljettava viipymättä ja jäähdytettävä 4-6 °C:n lämpötilaan. Sitä ei sen jälkeen avata ennen käyttöä. Veri otetaan happamaan, glukoosipitoiseen sitraattiliuokseen. Mitään antiseptistä tai bakteriostaattista ainetta ei saa lisätä. Antikoagulanttiliuoksen tilavuus ei saa olla suurempi kuin 220 millilitraa ihmisen kokoverilitraa kohti, ja hemoglobiinipitoisuus ei saa olla pienempi kuin 97 grammaa litraa kohti. Veriryhmä AB0-järjestelmän veriryhmä on määritettävä tutkimalla verisoluja ja seerumia ja rhesusveriryhmäjärjestelmän (Rh) ryhmä tutkimalla verisoluja käyttäen luovuttajan verestä otettua erillistä verinäytettä. Jos on olemassa kansallinen, standardoitu ja suositeltu menetelmä veren ryhmittelemiseksi, käytetään kyseistä tekniikkaa. Termiä Rh-negatiivinen on käytettävä ainoastaan, jos erityiset kokeet ovat osoittaneet, että C-, D-, Du- ja E-antigeenejä ei ole. Kaikki muu veri on merkittävä Rh-positiiviseksi. Tämän sopimuksen mukaisesti vaihdettua verta siirretään vain vastaavaan AB0-veriryhmään kuuluville henkilöille. Säilytys Ihmisen kokoverta on pidettävä mikro-organismeilta suojattuna sinetöidyssä steriilissä säilytysastiassa ja säilytettävä 4-6 °C:n lämpötilassa käyttöön asti, lukuun ottamatta sen tutkimiseen ja kuljetukseen korkeammassa lämpötilassa tarvittavia ajanjaksoja, jotka kestävät enintään 30 minuuttia, minkä jälkeen veri on viipymättä jäähdytettävä 4-6 °C:n lämpötilaan. Merkintä Säilytysastian etiketissä on oltava kaikki mallietiketissä vaaditut tiedot (liite 2). Rh-ryhmä on merkittävä sanoilla "positiivinen" tai "negatiivinen" tai lyhenteillä "POS" "NEG". 1. a) IHMISEN PUNASOLUKONSENTRAATTI Ihmisen punasolukonsentraatti on yksikkö ihmisen kokoverta, josta on poistettu suurin osa veriplasmasta. Se sisältää kaikki sen yksikön punasolut, josta se on valmistettu; muut solukomponentit voivat olla jäljellä tai osittain poistettu. Konsentraatin nestesisältö koostuu joko jäljelle jääneestä veriplasmasta tai sopivasta keinotekoisesta isotonisesta liuoksesta, joka lisätään veriplasman poistamisen jälkeen. Punasolujen tilavuuden olisi oltava 65-75 prosenttia valmisteen kokonaistilavuudesta, mutta jos punasolujen pitoisuus on suurempi, erytrosyyttien likimääräinen prosenttiosuus tilavuudesta (hematokriitti) on mainittava etiketissä. Kaikki valmistuksessa tarvittava käsittely on suoritettava aseptisesti. Erottaminen on suoritettava steriilissä suljetussa järjestelmässä ja aina puristamalla. Mitään antiseptistä tai bakteriostaattista ainetta ei saa lisätä. Veriryhmä ja säilytys kuten ihmisen kokoveren veriryhmä ja säilytys. Merkintä Säilytysastian etiketissä on oltava kaikki mallietiketissä vaaditut tiedot (liite 2). Rh-ryhmä on merkittävä sanoilla "Positiivinen" tai "Negatiivinen" tai lyhenteillä "POS" "NEG". Jos keinotekoista liuosta on lisätty, etiketissä on ilmoitettava lisäksi sen tilavuus ja koostumus. 2. KUIVATTU IHMISEN PLASMA Kuivattu ihmisen plasma valmistetaan kuivaamalla ihmisen kokoverestä sentrifugoimalla erotettu nestemäinen osa tai sedimentoimalla neste kokoverestä. Valmistuksen aikana ei saa lisätä mitään antiseptistä, bakteriostaattista tai muuta ainetta. Kuivattua ihmisen plasmaa saadaan kylmäkuivaamalla tai käyttämällä muuta sellaista menetelmää, jolla vältytään denaturoimasta proteiineja. Kuivan valmisteen on liuettava helposti yhtä suureen määrään vettä kuin sen nesteen määrä, josta se on valmistettu. Näin saadussa liuoksessa ei saa olla vähempää kuin 45 grammaa proteiineja litraa kohti eikä siinä saa olla näkyviä merkkejä hemolyysituotteista. Punasoluvasta-aineiden titteri ei saa olla suurempi kuin 1:32. Kuivattu ihmisen plasma, joka on valmistettu yhdestä tai kahdesta luovutetusta veriyksiköstä Veriyksiköt, joissa on havaittu olevan vaarallisia määriä isohemolysiinejä (määritetään tuoreseeruminäytettä käyttäen) tai jotain immuunia punasoluvastaainetta, on jätettävä pois. Jos veriplasmaa ei ole yhdistetty pooliksi ja pakastettu verenluovutusta seuraavien 48 tunnin aikana, kunkin yksikön steriiliys on varmistettava viljelemällä vähintään 10 millilitraa. Kuivattu ihmisen plasma, joka on valmistettu yhdistämällä enemmän kuin kaksi luovutettua veriyksikköä Poolit, jotka sisältävät vaarallisia määriä immuuneja punasoluvasta-aineita tai isohemolysiinejä on jätettävä pois. Veriplasmassa tapahtuvan bakteerien kasvun aiheuttamien aineenvaihduntatuotteiden haitallisten vaikutusten ehkäisemiseksi ei pidä käyttää yhtään yksittäistä veriyksikköä, jos siinä on merkkejä bakteeritartunnasta, ja jokaisen poolin steriiliys on tarkastettava vähintään 10 millilitran viljelmillä. Virusmaksatulehduksen tartuntavaaran pienentämiseksi veriplasma on valmistettava pooleista, jotka koostuvat enintään 12 luovutetusta veriyksiköstä, tai jollakin muulla menetelmällä, jonka tiedetään pienentävän tätä vaaraa vastaavassa määrin. Vesiliukoisuus Lisätään yhtä suuri määrä vettä kuin sen nesteen määrä, josta näyte on valmistettu; aine liukenee täydellisesti 10 minuutissa 15-20 °C:n lämpötilassa. Toteaminen Liuotetaan tietty määrä valmistetta yhtä suureen määrään vettä kuin sen nesteen määrä, josta se on valmistettu; liuokselle tehdään seuraavat kokeet: i) spesifisillä antiseerumeilla tehtyjen saostumiskokeiden on osoitettava, että valmiste sisältää ainoastaan ihmisen plasmaproteiineja; ii) lisätään 1 millilitraan sopiva määrä trombiinia tai kalsiumkloridia; tapahtuvaa hyytymistä voidaan nopeuttaa inkuboimalla 37 °C:n lämpötilassa. Painonmenetys kuivatettaessa Kuivatun ihmisen plasman kuivattaminen fosforipentoksidin läsnäollessa ja paineella, joka on enintään 0,02 elohopea-mm, 24 tunnin ajan ei saa aiheuttaa yli 0,5 prosentin painonmenetystä. Steriiliys Loppuvalmisteen on käyttövalmiiksi palauttamisen jälkeen oltava steriili, kun se tutkitaan sopivaa bakteriologista menetelmää käyttäen. Säilytys Kuivattua ihmisen plasmaa on säilytettävä typpikehässä tai tyhjiössä, mikroorganismeilta ja mahdollisuuksien mukaan kosteudelta suojattuna sinetöidyssä steriilissä säilytysastiassa; se suojataan valolta ja sitä säilytetään alle 20 °C:n lämpötilassa. Merkintä Säilytysastian etiketissä on oltava kaikki mallietiketissä vaaditut tiedot (liite 3). 3. IHMISEN ALBUMIINI JA IHMISEN PLASMAPROTEIINIFRAKTIO Ihmisen albumiini ja ihmisen plasmaproteiinifraktio on valmistettu siitä proteiinista, joka muodostaa noin 60 prosenttia ihmisen kokoveren plasman proteiinien kokonaismassasta. Valmistusmenetelmän on oltava sellainen, että loppuvalmiste täyttää jäljempänä kuvatut edellytykset. Sekä nestemäisen että kuivan loppuvalmisteen osalta valmistetta on sopivan stabilisaattorin lisäämisen jälkeen oltava kuumennettu, nestemäisessä muodossa ja lopullisessa säilytysastiassa, 60 °C ± 0,5 °C: lämpötilassa 10 tunnin ajan virusmaksatulehduksen aiheuttajaorganismin inaktivoimiseksi. Valmistuksen aikana ei saa lisätä mitään antiseptistä tai bakteriostaattista ainetta. Ihmisen albumiinivalmisteissa proteiinimassasta vähintään 95 prosenttia on oltava albumiinia. Ihmisen plasmaproteiinifraktiossa proteiinimassasta vähintään 85 prosenttia on oltava albumiinia. Näissä kahdessa valmistelajissa saa olla enintään 10 milligrammaa immunoglobuliinia G valmistegrammaa kohti. Jos loppuvalmiste kylmäkuivataan, siinä on oltava vähintään 950 milligrammaa proteiinia valmistegrammaa kohti. Ihmisen plasmaproteiinifraktiossa proteiinien kokonaispitoisuuden on oltava 45-50 grammaa litraa kohti. Jos ihmisen albumiini valmistetaan liuoksena, sen proteiinien kokonaispitoisuuden on oltava vähintään 45 grammaa litraa kohti. Kuivan valmisteen liukoisuus Täysin liukeneva lisättäessä ilmoitettu määrä vettä. Stabiilisuus Liuoksille ennen ja jälkeen kuumentamisen suoritettavat viskositeettia ja sameutta koskevat vertailevat mittaukset sekä ultrasentrifugointi ja elektroforeesi eivät saa antaa mitään merkkejä liuoksen proteiinien denaturoitumisesta. 57 °C:n lämpötilaan kuumentamisen ja tässä lämpötilassa tapahtuneen, kuusi tuntia kestävän mekaanisen ravistamisen jälkeen liuoksessa ei saa olla lainkaan näkyviä hiukkasia. Toteaminen i) Spesifisillä antiseerumeilla tehtyjen saostumiskokeiden on osoitettava, että nämä kaksi valmistetta sisältävät ainoastaan ihmisen plasmaproteiineja; ii) Vapaassa elektroforeesissa, hyväksytyissä ja sopivissa olosuhteissa on osoitettava, että normaalin ihmisen plasman albumiinikomponentin liikkuvuuden omaavien proteiinien osuus on vähintään 95 prosenttia ihmisalbumiinivalmisteiden massasta tai vähintään 85 prosenttia ihmisen plasmaproteiinifraktiossa. Natriumpitoisuus ja -konsentraatio Vähäsuolaisen ihmisen albumiinin natriumpitoisuus saa olla enintään 0,61 millimoolia natriumia albumiinigrammaa kohti. Muiden ihmisen albumiinivalmisteiden ja ihmisen plasmaproteiinifraktion natriumpitoisuus saa olla enintään 0,15 moolia liuoslitraa tai kuivaa käyttövalmista valmistetta kohti. Kaliumkonsentraatio Kaliumkonsentraatio ei saa ihmisen albumiinissa ja ihmisen plasmaproteiinifraktiossa olla suurempi kuin 2 millimoolia liuoslitraa tai käyttövalmista kuivattua valmistetta kohti. Happamuus Mitattuna 15-25 °C:n lämpötilassa liuoksesta, jonka proteiinipitoisuus on laimennettu 10 grammaksi litraa kohti liuoksella, jossa on 0,15 moolia natriumkloridia litraa kohti, kyseisen kahden valmisteen pH:n on oltava 6,8 ± 0,2. Painonmenetys kuivatettaessa Jos on kyse kuivatetusta valmisteesta, kuivattaminen fosforipentoksidin läsnäollessa ja paineella, joka on enintään 0,02 elohopea-mm, 24 tunnin ajan ei saa aiheuttaa yli 0,5 prosentin painonmenetystä. Steriiliys Loppuvalmisteen on oltava steriili, kun se tutkitaan sopivaa bakteriologista menetelmää käyttäen. Säilytys Kuivattua ihmisen albumiinia on säilytettävä typpikehässä tai tyhjiössä, mikroorganismeilta ja kosteudelta suojattuna sinetöidyssä steriilissä säilytysastiassa. Se suojataan valolta ja sitä säilytetään alle 20 °C:n lämpötilassa. Ihmisen albumiiniliuoksia ja ihmisen plasmaproteiinifraktiota on säilytettävä mikro-organismeilta suojattuna sinetöidyissä steriileissä säilytysastioissa. Ne suojataan valolta ja niitä säilytetään 4-6 °C:n lämpötilassa. Merkintä Säilytysastian etiketissä on oltava kaikki mallietiketissä vaaditut tiedot (liite 4). Liuosten osalta valmistuspäivä vastaa lopullisessa säilytysastiassa kuumentamispäivää. 4. NORMAALI IHMISEN IMMUNOGLOBULIINI Normaali ihmisen immunoglobuliini on plasmaproteiinivalmiste, joka valmistetaan ihmisen kokoverestä ja joka sisältää terveiden aikuisten henkilöiden vasta-aineita. Sitä saadaan yhdistämällä vähintään tuhannen luovuttajan nestemäistä plasmaa. Valmistusmenetelmän on oltava sellainen, että valmiste täyttää jäljempänä määrätyt edellytykset ja ettei loppuvalmiste aiheuta virusmaksatulehdustartuntaa. Lisäksi valmistusmenetelmän on oltava sellainen, että alkutuotteessa olevia vastaaineita konsentroituu riittävä määrä loppuvalmisteeseen. Käytettävää menetelmää on pidettävä tässä suhteessa tyydyttävänä jokaisen valmisteen osalta, kun alkutuotteen ja loppuvalmisteen vähintään yhtä virusta ja yhtä bakteeritoksiinia vastaavat vasta-aineet titrataan. Valitaan sellaiset vasta-aineet, joille on olemassa hyväksytyt titrausmenetelmät. Valmistuksen aikana ei saa lisätä mitään antiseptistä tai bakteriostaattista ainetta; loppuvalmisteen steriiliyden ja stabiilisuuden ylläpitämiseksi siihen voidaan lisätä sopivaa säilöntäainetta ja stabilisaattoria. Loppuvalmiste toimitetaan liuoksena, jonka immunoglobuliinipitoisuuden on oltava 100-170 grammaa litraa kohti. Toteaminen i) Spesifisillä antiseerumeilla tehtyjen saostumiskokeiden on osoitettava, että valmiste sisältää ainoastaan ihmisen plasmaproteiineja; ii) Vapaassa elektroforeesissa, liikkeessä hyväksytyissä ja sopivissa olosuhteissa on osoitettava, että vähintään 90 prosentilla proteiinimassasta on normaalin ihmisen plasman globuliinien gammakomponentin liikkuvuus. Stabiilisuus Lopullisessa liuoksessa ei saa olla lainkaan näkyviä merkkejä saostumisesta tai sameutumisesta ennen tai jälkeen kuumentamista 37 °C:n lämpötilassa seitsemän päivän ajan. On myös suotavaa suorittaa ultrasentrifugointitarkastuksia sen määrittämiseksi, missä määrin valmiste hajoaa molekyylipainoltaan pienemmiksi osiksi. Happamuus Lopullisen liuoksen pH:n, mitattuna 15-25 °C:n lämpötilassa liuoksesta, jonka proteiinipitoisuus on laimennettu 10 grammaksi litraa kohti liuoksella, jossa on 0,15 moolia natriumkloridia litraa kohti, on oltava 6,8 ± 0,4. Steriiliys Loppuvalmisteen on oltava steriili, kun se tutkitaan sopivaa bakteriologista menetelmää käyttäen. Säilytys Ihmisen immunoglobuliiniliuoksia on säilytettävä mikro-organismeilta suojattuna sinetöidyssä steriilissä säilytysastiassa, valolta suojattuna ja 4-6 °C:n lämpötilassa. Merkintä Säilytysastian etiketissä on oltava kaikki mallietiketissä vaaditut tiedot (liite 5). Valmistuspäivä vastaa lopulliseen säilytysastiaan laittamispäivää. 5. SPESIFISET IHMISEN IMMUNOGLOBULIINIT Spesifiset ihmisen immunoglobuliinit sisältävät vasta-aineita määriteltyjä virus- tai bakteeritekijöitä vastaan. Tämän vuoksi nämä valmisteet valmistetaan pooleista, joissa on rajoitettu lukumäärä luovutettuja veriyksiköitä. Seuraavia vaatimuksia sovelletaan seuraaviin spesifisiin ihmisen immunoglobuliineihin: - ihmisen antitetanusimmunoglobuliini, - ihmisen antivaksiiniaimmunoglobuliini. Muita spesifisiä ihmisen immunoglobuliineja voidaan valmistaa; jos on olemassa kansainvälinen standardi, immunoglobuliinit on tarkastettava tämän standardin suhteen ja niiden teho on ilmoitettava kansainvälisinä yksikköinä (IU). Ihmisen antivaksiiniaimmunoglobuliinissa on oltava isorokkovasta-ainetta vähintään 500 IU millilitraa kohti määritettynä korio-allantoidikalvoilla tai kudosviljelyllä tehdyllä neutralointikokeella. Ihmisen antitetanusimmunoglobuliinissa on oltava jäykkäkouristuksen vasta-aineita vähintään 50 IU millilitraa kohti määritettynä eläimellä tehdyllä neutralointikokeella. Spesifisten ihmisen immunoglobuliinien on lisäksi täytettävä 4 kohdassa kuvatut, normaalia ihmisen immunoglobuliinia koskevat vaatimukset. Vasta-aineiden määrästä riippuen lopullisen liuoksen immunoglobuliinipitoisuus vaihtelee 100 ja 170 gramman välillä litraa kohti. Merkintä Säilytysastian etiketissä on oltava kaikki mallietiketissä vaaditut tiedot (liite 5). Etiketissä on lisäksi ilmoitettava teho kansainvälisinä yksikköinä samalla tavalla kuin soveltuvassa kansainvälisessä standardissa tai kansainvälisessä vertailuvalmisteessa. 6. KUIVATTU IHMISEN FIBRINOGEENI Kuivattu ihmisen fibrinogeeni on kuiva valmiste, joka sisältää nestemäisen ihmisplasman liukoisen aineosan, joka trombiinia lisättäessä muuttuu fibriiniksi. Käytetyn valmistusmenetelmän on oltava sellainen, että loppuvalmiste täyttää jäljempänä määrätyt edellytykset ja että se pienentää virusmaksatulehduksen tartuntavaaraa. Fibrinogeenin valmistuksessa käytettävät plasmapoolit on tehtävä mahdollisimman pienestä määrästä luovutettuja veriyksiköitä. Valmistuksen aikana ei saa lisätä mitään antiseptistä tai bakteriostaattista ainetta. Loppuvalmiste on kylmäkuivattava. Liukoisuus Kuivan valmisteen on oltava täysin liukeneva lisättäessä ilmoitettu määrä vettä. Käyttövalmiiksi palauttamista seuraavien 60 minuutin aikana ei saa tapahtua lainkaan saostumista. Toteaminen i) Spesifisillä antiseerumeilla tehtyjen saostumiskokeiden on osoitettava, että valmiste sisältää ainoastaan ihmisen plasmaproteiineja. ii) Juuri käyttövalmiiksi palautetulla valmisteella on taipumus hyytyä trombiinia lisättäessä. Kun trombiinia on lisätty ihmisen fibrinogeeniliuokseen, jonka pitoisuus on saatettu normaalin tuoreplasman tasolle, hyytyminen saa kestää korkeintaan kaksi kertaa niin kauan kuin normaalin tuoreplasman hyytyminen, kun siihen on lisätty trombiinia. iii) Hyytyvä proteiini. Vähintään 50 prosenttia proteiinien kokonaismassasta on oltava hyydytettävissä trombiinilla. Painonmenetys kuivatettaessa Kuivattaminen fosforipentoksidin läsnäollessa ja paineella, joka on enintään 0,02 elohopea-mm, 24 tunnin ajan ei saa aiheuttaa yli 0,5 prosentin painonmenetystä. Steriiliys Loppuvalmisteen on käyttövalmiiksi palauttamisen jälkeen oltava steriili, kun se tutkitaan sopivaa bakteriologista menetelmää käyttäen. Säilytys Ihmisen fibrinogeenia on säilytettävä typpikehässä tai tyhjiössä, mikro-organismeilta ja mahdollisuuksien mukaan kosteudelta suojattuna sinetöidyssä steriilissä säilytysastiassa; se suojataan valolta ja sitä säilytetään suositellussa lämpötilassa. Merkintä Säilytysastian etiketissä on oltava kaikki mallietiketissä vaaditut tiedot (liite 6). Valmistuspäivä vastaa lopullista laimentamispäivää ennen kylmäkuivatusta. 7. PAKASTETTU TAI KUIVATTU IHMISEN HYYTYMISTEKIJÄ VIII I Verenluovuttajia koskevat vaatimukset Luovuttajan on oltava terve ja erityisesti vapaa kaikista tarttuvista taudeista kuivalle ihmisen plasmalle hyväksyttyjen vaatimusten mukaisesti. II Valmisteita koskevat vaatimukset Steriiliys ja atoksisuus Loppuvalmisteen on oltava steriili ja pyrogeeniton. Muovipussissa kylmäsaostettaessa valmiste ei saa sisältää orgaanisia liuottimia tai muita vieraita aineita jäähtyvässä seoksessa; mainitun kaltaisten tuotteiden siirtyminen muovipussin seinämän läpi vältetään laittamalla muovipussi toiseen tiiviiseen pussiin upottamisen ajaksi. Muovipussin repeämisvaaraa jäädytettynä säilyttämisen aikana voidaan vähentää laittamalla kukin pussi suojaavaan laatikkoon. Erytrosyytit, leukosyytit ja verihiutaleet Sentrifugoimisen on oltava sellaista, että verisolut saadaan poistettua niin nopeasti ja täydellisesti kuin mahdollista verenluovutuksen jälkeen. Liukoisuus Lisättäessä ilmoitettu määrä sopivaa liuotinta kuivatun valmisteen on liuettava täydellisesti alle 30 minuutissa 37 °C:n lämpötilassa. Pieniä, helposti erotettavia fibrinogeeniaggregaatteja saa jäädä jäljelle. Stabiilisuus Valmiste, jota säilytetään 20 °C:n lämpötilassa, ei saa osoittaa merkkejä saostumisesta liukenemista seuraavien kolmen tunnin aikana. Teho Käyttövalmiissa valmisteessa on oltava ilmoitettu vähimmäismäärä hyytymistekijää VIII, yhden yksikön vastatessa teholtaan 1 millilitraa keskimääräistä normaalia tuoreplasmaa, kun teho määritetään kansallisen toimivaltaisen viranomaisen hyväksymää menetelmää noudattaen. Ei muita kuin AB0-järjestelmän vasta-aineita, ja jos valmiste on tarkoitettu mihin tahansa AB0-veriryhmään kuuluville potilaille, anti-A- ja anti-B-vastaaineiden titteri enintään 32. Toteaminen Spesifisillä antiseerumeilla tehtyjen saostumiskokeiden on osoitettava, että valmiste sisältää ainoastaan ihmisen plasmaproteiineja. Painonmenetys kuivatettaessa Jos loppuvalmiste kylmäkuivatetaan, kuivattaminen fosforipentoksidin läsnäollessa ja paineella, joka on enintään 0,02 elohopea-mm, 24 tunnin ajan ei saa aiheuttaa yli 1,5 prosentin painonmenetystä. Säilytys Ihmisen hyytymistekijää VIII on säilytettävä alle -30 °C:n lämpötilassa jäädytetyn valmisteen osalta ja alle 5 °C:n lämpötilassa kylmäkuivatun valmisteen osalta sekä valolta suojattuna. Kuivaa valmistetta on säilytettävä typpikehässä tai tyhjiössä, mikro-organismeilta ja mahdollisuuksien mukaan kosteudelta täysin suojattuna suljetussa steriilissä pullossa. Säilytysaika ei saa olla pitempi kuin kuusi kuukautta jäädytettynä ja yksi vuosi kuivatettuna, ellei valmisteelle ole tehty uutta koetta vaaditun vähimmäistehon varmistamiseksi. III Merkintä Valmisteen etiketissä on oltava kaikki mallietiketissä vaaditut tiedot (liite 7). 8. KUIVATTU IHMISEN HYYTYMISTEKIJÄ IX I Verenluovuttajia koskevat vaatimukset Luovuttajan on oltava terve ja erityisesti vapaa kaikista tarttuvista taudeista kuivalle ihmisen plasmalle hyväksyttyjen vaatimusten mukaisesti. II Konsentraattia koskevat vaatimukset Steriiliys ja haitattomuus Sopivia menetelmiä käyttäen hyväksytyn loppuvalmisteen on oltava steriili, pyrogeeniton ja vapaa ei-toivotuista hengityselimistöön liittyvistä vaikutuksista. Verenpainetta alentavan vaikutuksen puuttuminen on testattava koiralla tai kissalla. Liukoisuus Lisättäessä ilmoitettu määrä liuotinta valmisteen on liuettava täydellisesti 10 minuutissa 37 °C:n lämpötilassa. Tromboplastiiniaktiivisuus ja vapaan trombiinin puuttuminen Normaalin plasman rekalsifikaatioajan on 37 °C:ssa seoksessa, jossa on sama tilavuus käyttövalmiin valmisteen eri laimennoksia, oltava vähintään 40 sekuntia. Käyttövalmis valmiste, johon on lisätty yhtä suuri määrä fibrinogeenia (3 grammaa/litra), ei saa hyytyä kuuden tunnin aikana 37 °C:n lämpötilassa. Teho Käyttövalmiissa valmisteessa on oltava ilmoitettu vähimmäismäärä hyytymistekijää IX, yhden yksikön vastatessa teholtaan 1 millilitraa keskimääräistä normaalia tuoreplasmaa, kun teho määritetään toimivaltaisen kansallisen viranomaisen hyväksymää menetelmää noudattaen. Saanto ja stabiilisuus in vivo Valmistusmenetelmän on oltava sellainen, että annettaessa nopeasti laskimoon 50 yksikköä ruumiinpainokilogrammaa kohti, käyttäen useita valmiste-eriä ja useita potilaita, aiheuttaa ilman spesifistä inhibiittoria ja basaalisissa olosuhteissa 15 minuutissa hyytymistekijäpitoisuuden kohoamisen, keskimäärin vähintään 300 yksikköön plasmalitraa kohti ja säilymisen keskimäärin vähintään 60 yksikössä plasmalitraa kohti 24 tunnin kuluttua. Toteaminen Spesifisillä antiseerumeilla tehtyjen saostumiskokeiden on osoitettava, että valmiste sisältää ainoastaan ihmisen plasmaproteiineja. Painonmenetys kuivatettaessa Kuivattaminen fosforipentoksidin läsnäollessa ja paineella, joka on enintään 0,02 elohopea-mm, 24 tunnin ajan ei saa aiheuttaa yli 1,5 prosentin painonmenetystä. Säilytys Valmisteita on säilytettävä kuivina alle 5 °C:n lämpötilassa. Säilytysaika ei saa olla pitempi kuin kaksi vuotta, ellei valmisteelle ole tehty uutta koetta tehon varmistamiseksi. III Merkintä Valmisteen etiketissä on oltava kaikki mallietiketissä vaaditut tiedot (liite 8). PÖYTÄKIRJAN LIITE 1 EUROOPAN NEUVOSTO EUROOPPALAINEN SOPIMUS IHMISALKUPERÄÄ OLEVIEN TERAPEUTTISTEN AINEIDEN VAIHDOSTA >KAAVION ALKU> TODISTUS (4 artikla) EI SAA EROTTAA TAVARALÄHETYKSESTÄ .......... (paikka) .......... 19 .......... (päivämäärä) Kollien lukumäärä Allekirjoittanut vakuuttaa, että marginaalissa tarkoitettu tavaralähetys .......... .......... .......... .......... Nimitys jonka valmistuksesta on vastannut .......... .......... .......... .......... .......... Erän N:o sopimuksen 6 artiklassa tarkoitettu toimielin, on sopimuksen pöytäkirjan määräysten mukainen ja voidaan viipymättä toimittaa vastaanottajalle .......... (nimi ja paikka) .......... .......... .......... (leima) .......... (allekirjoitus) .......... (asema)>KAAVION LOOPU> PÖYTÄKIRJAN LIITE 2 EUROOPAN NEUVOSTO EUROOPPALAINEN SOPIMUS IHMISALKUPERÄÄ OLEVIEN TERAPEUTTISTEN AINEIDEN VAIHDOSTA >KAAVION ALKU> 1. Valmistajan nimi ja osoite: .......... 2. Ihmisen kokoveri: .......... 3. Viitenumero: .......... 4. Veriryhmä: .......... 5. Rh-ryhmä: .......... 6. .................... ml antikoagulanttiliuosta .................... g (glukoosia/l) .................... mol dinatriumsitraattia/l .................... ml verta 7. Isohemolysiinien titteri (määritetty) (ei määritetty) 8. Verenluovutuspäivä: .......... Viimeinen käyttöpäivä: .......... 9. Säilytettävä 4-6 °C:ssa. 10. Ei saa käyttää, jos näkyviä merkkejä haitallisista muutoksista.>KAAVION LOOPU> PÖYTÄKIRJAN LIITE 2 a EUROOPAN NEUVOSTO EUROOPPALAINEN SOPIMUS IHMISALKUPERÄÄ OLEVIEN TERAPEUTTISTEN AINEIDEN VAIHDOSTA >KAAVION ALKU> 1. Valmistajan nimi ja osoite: .......... 2. Ihmisen punasolukonsentraatti 3. Viitenumero: .......... 4. Veriryhmä: .......... 5. Rh-ryhmä: .......... 6. ..................... ml valmistettu ...................... ml:sta verta 7. Käytetyn antikoagulantin määrä ja koostumus: .......... 8. Verenluovutuspäivä: .......... Valmistuspäivä: .......... Viimeinen käyttöpäivä: .......... 9. Säilytettävä 2-6 °C:ssa. 10. Lisätty keinotekoinen liuos määrä: .......... koostumus: ..........>KAAVION LOOPU> PÖYTÄKIRJAN LIITE 3 EUROOPAN NEUVOSTO EUROOPPALAINEN SOPIMUS IHMISALKUPERÄÄ OLEVIEN TERAPEUTTISTEN AINEIDEN VAIHDOSTA >KAAVION ALKU> 1. Valmistajan nimi ja osoite: .......... 2. Kuivattu ihmisen plasma: .......... 3. Viitenumero: .......... 4. Palautettava käyttövalmiiksi lisäämällä ................... ml tislattua, steriiliä ja pyrogeenitonta vettä. 5. Käyttövalmis plasma sisältää: ................... g (glukoosia/l) ................... mol (dinatriumsitraattia/l) ................... g/l (proteiinipitoisuus (vähintään)) 6. Poolin sisältämien yksittäisten veriyksiköiden lukumäärä: .......... 7. Valmistuspäivä: .......... Viimeinen käyttöpäivä: .......... 8. Suojattava valolta ja säilytettäväalle 20 °C:n lämpötilassa. 9. Käytettävä viipymättä käyttövalmiiksi palauttamisen jälkeen.>KAAVION LOOPU> PÖYTÄKIRJAN LIITE 4 EUROOPAN NEUVOSTO EUROOPPALAINEN SOPIMUS IHMISALKUPERÄÄ OLEVIEN TERAPEUTTISTEN AINEIDEN VAIHDOSTA >KAAVION ALKU> 1. Valmistajan nimi ja osoite: .......... 2. Kuivattu ihmisen albumiini 3. Erän numero: .......... 4. Albumiini: ..................... g/l Stabilisaattori: tyyppi ..................., ................... g/l (käyttövalmiissa liuoksessa) Natrium .................... mmol/g (albumiinia) 5. Valmistuspäivä: .......... Viimeinen käyttöpäivä: .......... 6. Palautettava käyttövalmiiksi lisäämällä .......... ml tislattua, steriiliä ja pyrogeenitonta vettä. 7. Suojattava valolta ja säilytettäväalle 20 °C:n lämpötilassa. 8. Injektoitava viipymättä käyttövalmiiksi palauttamisen jälkeen.>KAAVION LOOPU> PÖYTÄKIRJAN LIITE 4 (jatkoa 1) EUROOPAN NEUVOSTO EUROOPPALAINEN SOPIMUS IHMISALKUPERÄÄ OLEVIEN TERAPEUTTISTEN AINEIDEN VAIHDOSTA >KAAVION ALKU> 1. Valmistajan nimi ja osoite: .......... 2. Ihmisen albumiiniliuos ..................... ml 3. Erän numero: .......... 4. Albumiini: ...................... g/l Stabilisaattori: tyyppi ......................., ...................... g/l Natrium ...................... mmol/g (albumiinia) 5. Valmistuspäivä: .......... Viimeinen käyttöpäivä: .......... 6. Suojattava valolta ja säilytettävä 4-6 °C:ssa. 7. Injektoidaan ainoastaan, jos neste on kirkasta eikä siinä ole sakkaa.>KAAVION LOOPU> PÖYTÄKIRJAN LIITE 4 (jatkoa 2) EUROOPAN NEUVOSTO EUROOPPALAINEN SOPIMUS IHMISALKUPERÄÄ OLEVIEN TERAPEUTTISTEN AINEIDEN VAIHDOSTA >KAAVION ALKU> 1. Valmistajan nimi ja osoite: .......... 2. Ihmisen plasmaproteiinifraktio: .................... ml 3. Erän numero: .......... 4. Albumiini: ........................ g/l Stabilisaattori: tyyppi ........................, ....................... g/l Natrium: ....................... mmol/l 5. Valmistuspäivä: .......... Viimeinen käyttöpäivä: .......... 6. Suojattava valolta ja säilytettävä 4-6 °C:ssa. 7. Injektoidaan ainoastaan, jos neste on kirkasta eikä siinä ole sakkaa.>KAAVION LOOPU> PÖYTÄKIRJAN LIITE 5 EUROOPAN NEUVOSTO EUROOPPALAINEN SOPIMUS IHMISALKUPERÄÄ OLEVIEN TERAPEUTTISTEN AINEIDEN VAIHDOSTA >KAAVION ALKU> 1. Valmistajan nimi ja osoite: .......... 2. Normaali ihmisen immunoglobuliini 3. Erän numero: .......... 4. Proteiineja yhteensä: ...................... g/l Muut lisätyt aineet: tyyppi ........................, ........................ g/l Kokonaismäärä: ....................... ml 5. Valmistuspäivä: .......... Viimeinen käyttöpäivä: .......... 6. Suojattava valolta ja säilytettävä 4-6 °C:ssa. 7. Ei saa injektoida suonensisäisesti.>KAAVION LOOPU> PÖYTÄKIRJAN LIITE 6 EUROOPAN NEUVOSTO EUROOPPALAINEN SOPIMUS IHMISALKUPERÄÄ OLEVIEN TERAPEUTTISTEN AINEIDEN VAIHDOSTA >KAAVION ALKU> 1. Valmistajan nimi ja osoite: .......... 2. Kuivattu ihmisen fibrinogeeni 3. Erän numero: .......... 4. Hyytyvä proteiini: ........................ g/l Muut lisätyt aineet: tyyppi ........................., ....................... g/l käyttövalmista liuosta. 5. Valmistuspäivä: .......... Viimeinen käyttöpäivä: .......... 6. Palautettava käyttövalmiiksi lisäämällä .......... ml tislattua, steriiliä ja pyrogeenitonta vettä. 7. Poolin sisältämien yksittäisten veriyksiköiden lukumäärä: .......... 8. Suojattava valolta ja säilytettäväalle 20 °C:n lämpötilassa. 9. Injektoitava viipymättä käyttövalmiiksi palauttamisen jälkeen.>KAAVION LOOPU> PÖYTÄKIRJAN LIITE 7 EUROOPAN NEUVOSTO EUROOPPALAINEN SOPIMUS IHMISALKUPERÄÄ OLEVIEN TERAPEUTTISTEN AINEIDEN VAIHDOSTA >KAAVION ALKU> 1. Valmistajan nimi ja osoite: .......... 2. Pakastettu ihmisen hyytymistekijä VIII tai Kuivattu ihmisen hyytymistekijä VIII Valmistusmenetelmä: .......... 3. Erän numero: .......... 4. Hyytymistekijän VIII vähimmäismäärä, proteiinien kokonaismäärä, kunkin lisätyn aineen tyyppi ja määrä: .......... 5. Liuottimen tyyppi ja tilavuus: .......... 6. Verenluovuttajien lukumäärä erää kohti: .......... 7. Punasoluvasta-aineiden titteri enintään 1:32 tai AB0-veriryhmä 8. Valmistuspäivä: .......... 9. Viimeinen käyttöpäivä: .......... 10. Suojattava valolta ja säilytettäväjäädytettynäalle -30 °C:n lämpötilassa tai kuivattuna alle 5 °C:n lämpötilassa. 11. Valmisteen käyttövalmiiksi palauttamisen jälkeen injektoitava viipymättä suonensisäisesti tai viimeistään 3 tunnin säilytyksen jälkeen 20 °C:n lämpötilassa.>KAAVION LOOPU> PÖYTÄKIRJAN LIITE 8 EUROOPAN NEUVOSTO EUROOPPALAINEN SOPIMUS IHMISALKUPERÄÄ OLEVIEN TERAPEUTTISTEN AINEIDEN VAIHDOSTA >KAAVION ALKU> 1. Valmistajan nimi ja osoite: .......... 2. Kuivattu ihmisen hyytymistekijä IX .......... Muut esiintyvät hyytymistekijät: .......... Valmistusmenetelmä: .......... 3. Erän numero: .......... 4. Hyytymistekijän IX vähimmäismäärä, proteiinien kokonaismäärä, kunkin lisätyn aineen tyyppi ja määrä: .......... 5. Liuottimen tyyppi ja tilavuus: .......... 6. Verenluovuttajien lukumäärä erää kohti: .......... 7. Valmistuspäivä: .......... 8. Viimeinen käyttöpäivä: .......... 9. Suojattava valolta ja säilytettäväalle 5 °C:n lämpötilassa. 10. Valmisteen käyttövalmiiksi palauttamisen jälkeen injektoitava viipymättä suonensisäisesti.> KAAVION LOOPU> PÖYTÄKIRJAN LIITE 9 EUROOPAN NEUVOSTO EUROOPPALAINEN SOPIMUS IHMISALKUPERÄÄ OLEVIEN TERAPEUTTISTEN AINEIDEN VAIHDOSTA >KAAVION ALKU> 1. Valmistajan nimi ja osoite .......... 2. Tislattu, steriili ja pyrogeeniton vesi Jolla palautetaan käyttövalmiiksi kuivattu ihmisen plasma kuivattu ihmisen albumiini kuivattu ihmisen fibrinogeeni tai kuivatut ihmisen hyytymistekijät VIII ja IX 3. Määrä: ........................ ml>KAAVION LOOPU> PÖYTÄKIRJAN LIITE 10 EUROOPAN NEUVOSTO EUROOPPALAINEN SOPIMUS IHMISALKUPERÄÄ OLEVIEN TERAPEUTTISTEN AINEIDEN VAIHDOSTA >KAAVION ALKU> 1. Valmistajan nimi ja osoite: .......... 2. Injektointilaite Laite, jota käytetään ihmisen kokoveren, käyttövalmiin kuivatun ihmisen plasman, ihmisen albumiinin, ihmisen plasmaproteiinifraktion, ihmisen fibrinogeenin tai pakastetun tai kuivatun ihmisen hyytymistekijän VIII tai kuivatun ihmisen hyytymistekijän IX antamiseen.>KAAVION LOOPU> PÖYTÄKIRJAN LIITE 11 EUROOPAN NEUVOSTO EUROOPPALAINEN SOPIMUS IHMISALKUPERÄÄ OLEVIEN TERAPEUTTISTEN AINEIDEN VAIHDOSTA MUOVISTEN VERENSIIRTOLAITTEIDEN HAITATTOMUUS I KEMIALLISET KOKEET Kokeet on suoritettava muovisille verensiirtolaitteille. Nämä laitteet koostuvat kahdesta pääluokasta: 1. muovisista astioista, jotka on tarkoitettu veren ja verivalmisteiden talteenottoon, erotteluun ja säilyttämiseen; 2. muovisista välineistä veren talteenottoa ja antamista varten. Kokeet on suoritettava aineille, joka on steriloitu saman menetelmän mukaisesti, jota käytetään laitteiden lopulliseen sterilointiin. Näihin aineisiin kuuluvat: 1. astioiden valmistamiseen käytettävä muovi; 2. säilytysastioissa olevat putket; 3. veren talteenotossa ja antamisessa käytettävä välineistö. Astioille kokeet on suoritettava ennen niiden täyttämistä antikoagulanttiliuoksella. Jos kokeet kuitenkin suoritetaan astioille, jotka on täytetty antikoagulanttiliuoksella, osassa III määrätyt antikoagulanttiliuosta koskevat raja-arvotestit on otettava huomioon astialle tehtävien kokeiden tuloksia arvioitaessa. Verensiirtolaitteiden valmistaja velvoitetaan ilmoittamaan toimivaltaisille terveysviranomaisille laitteiden valmistuksessa käytettävän muovin tai muovien ja muiden aineiden koostumus sekä ilmoittamaan aineen tai aineiden valmistuksessa käytettävien ainesosien alkuperä, niiden valmistusmenetelmä (tai sen asemesta yhdisteen viitenumerot), yksityiskohtaiset tiedot laitteiden valmistusmenetelmistä, valmistuksessa käytettyjen lisäaineiden tai tartunta-aineiden tyyppi, sekä sterilointitapa. Edellä mainittuihin tietoihin ei saa tehdä muutoksia, ellei niistä ole ennakolta tiedotettu toimivaltaiselle terveysviranomaiselle, joka on ne hyväksynyt. Jokainen laitteiden valmistuksessa käytettävä raaka-aine-erä on yksilöitävä numerolla, jonka valmistaja merkitsee muistiin yhdessä kaikkien tästä raaka-aineesta valmistettujen verensiirtolaite-erien tunnusnumeroiden ja kaikkien niille suoritettujen analyysien tulosten kanssa. On noudatettava kaikkia mahdollisia varotoimia epäpuhtauksien aiheuttamien satunnaisten vaarojen välttämiseksi kaikissa valmistusvaiheissa. A. Uutteen ja nollaliuoksen valmistus a) Seuraavassa kuvatun täydellisen kokeen suorittamiseksi käytetään 1 250 cm² muovia (muovilevystä koostuvan näytteen kahden puolen yhteispinta-ala muovilevyn kunkin puolen ollessa 625 cm²). Näyte, jossa ei ole merkintöjä tai etikettiä, on leikattava enintään 10 cm² palasiksi. Putkien pituus (L) cm:nä lasketaan seuraavasti: L = >NUM>1 250 >DEN>3,14 (D1+ D2) D1 = sisähalkaisija cm:nä, D2 = ulkohalkaisija cm:nä. Putket on leikattava pituussuunnassa, noin 10 cm kappaleiksi. Uuttamiseen käytetään 10 ml vettä 50 cm²:ä kohti. b) Muovikalvon tai -putkien palaset on laitettava boorisilikaattilasia olevaan astiaan, jossa on 250 ml pyrogeenitonta tislattua vettä, joka on peräisin tehokkaasta, lasisilla tiivistymispinnoilla ja keräilyputkilla varustetusta tislauslaitteesta(1). Astian suuaukko on peitettävä ylösalaisin olevalla dekantterilasilla, ja astiaa on kuumennettava kyllästetyssä höyryssä 110 °C:ssa 30 minuutin ajan (autoklaavissa) ja jäähdytettävä nopeasti huoneenlämpöiseksi, jonka jälkeen määrä täydennetään 250 millilitraksi lisäämällä pyrogeenitonta tislattua vettä. Muovinäytteiden tarttumisella kevyesti yhteen ei ole merkitystä. Autoklaavissa kuumentamisen sijasta lämpöherkkiä muoveja voidaan kuumentaa 70 °C:ssa 72 tunnin ajan. Vastaava nollaliuos on valmistettava ilman muoveja. B. Uutteelle tehtävät kokeet 1. Hapettuvat aineet Lisätään 20 ml:an boorilasisessa Erlenmeyer-pullossa olevaan uutteeseen 20 ml liuosta, jossa on 2 millimoolia kaliumpermanganaattiliuosta litraa kohti, ja 1,0 ml rikkihappoa, jossa on 1 millimooli litraa kohti, ja keitetään seosta 3 minuutin ajan. Jäähdytetään liuos nopeasti ja lisätään 100 mg kaliumjodia ja 5 tippaa tärkkelysliuosta. Titrataan liuoksella, jossa on 10 millimoolia natriumtiosulfaattia litraa kohti, ja suoritetaan samanaikaisesti titraus nollaliuoksella. Näissä kahdessa titrauksessa käytetyn tiosulfaattimäärän ero ei saa olla suurempi kuin 2,00 ml liuosta, jossa on 10 millimoolia natriumtiosulfaattia litraa kohti. 2. Kloridi Uute läpäisee klorideille soveltuvan raja-arvotestin, joka vastaa enintään 11,2 ìmol kloridia litraa kohti. 3. Ammoniakki Uute läpäisee ammoniakille soveltuvan raja-arvotestin, joka vastaa enintään 120 ìmol NH3:a litraa kohti. 4. Fosforihappo - fosfaatti Uute läpäisee fosfaateille soveltuvan raja-arvotestin. Fosfaattien raja-arvotesti Haihdutetaan 25 ml uutetta lähes kuivaksi Kjeldahl-pullossa, jäähdytetään jäännös, lisätään 2 tippaa rikkihappoa ja 1 ml typpihappoa, kuumennetaan seosta kunnes vapautuu valkoista höyryä, ja jäähdytetään. Lisätään tippa perkloorihappoa ja lämmitetään varovasti puolen tunnin ajan. Jäähdytetään jäännös ja lisätään vettä määrän täydentämiseksi 25 ml:ksi. Juoksutetaan 10 ml liuosta 25 ml:n titrauspulloon, lisätään 8 ml ammoniummolybdaatti-rikkihappoliuosta ja 2 ml juuri valmistettua liuosta, jonka pitoisuus on 100 grammaa askorbiinihappoa litraa kohti. Kuumennetaan vesihauteessa 50 °C:ssa 30 minuutin ajan, jäähdytetään seos 25 ml:ksi. Liuoksen vihreä tai sininen väri ei saa olla voimakkaampi kuin väri, joka saadaan käsittelemällä 25 ml nollaliuosta samalla tavoin. 5. Happamuus ja emäksisyys 10 ml ml uutetta ei värjäydy punaiseksi lisättäessä kaksi tippaa fenolftaleiiniliuosta ja vaatii enintään 0,4 ml liuosta, jossa on 10 millimoolia natriumhydroksidia litraa kohti, punaisen värin aikaansaamiseksi. Kun tämä väri on poistettu lisäämällä 0,8 ml liuosta, jossa on 10 millimoolia kloorivetyhappoa litraa kohti, punainen tai oranssinpunainen väri saadaan aikaan lisäämällä 5 tippaa metyylipunaliuosta. 6. Haidutusjäännös Haihdutetaan 100 ml uutetta kuivaksi vesihauteessa ja kuivatetaan 105 °C:ssa vakiopainoon. Jäännös painaa enintään 5,0 mg. 7. Kirkkaus ja väri Kun uutetta tarkastellaan 5 cm paksuisena kerroksena, se on kirkasta ja väritöntä verrattuna nollaliuokseen. 8. Maku ja haju Nollaliuokseen verrattuna uute on hajuton ja mauton. 9. Erityiset alkuaineet Uute läpäisee soveltuvat raja-arvotestit. i) minkä tahansa seuraavista alkuaineista osalta: arseeni, kromi, kupari, lyijy, pii, hopea ja tina, joka vastaa 1,0 ìg/g; ii) kadmiumin osalta, joka vastaa 0,1 ìg/g. 10. Polttojäännös 1,0 g muovista, joka poltetaan vakiopainoon, ei saa jäädä yli 1 mg jäännöstä. 11. Raskasmetallit Liuotetaan polttojäännös vähimmäismäärään liuosta, jossa on 2 moolia kloorivetyhappoa litraa kohti, kuumentamalla tarvittaessa. Suoritetaan raskasmetalleille soveltuva raja-arvotesti. Muovi vastaa raja-arvoa, joka on enintään 5 mikrogrammaa grammaa kohti, Pb:nä laskettuna. II. BIOLOGISET ANALYYSIT 1. Liiallista toksisuutta koskeva tutkimus suoritetaan pullojen ja veren talteenottoon ja injektoimiseen käytettävien laitteiden valmistukseen tarkoitettujen muovien koostumusta koskevan alkuanalyysin yhteydessä käyttäen uutetta A, ja jokaisen uuden, hyväksyttyä koostumusta olevan erän osalta käyttäen uutetta B kansallisessa farmakopeassa kuvattua menettelyä noudattaen tai jonkun muun valvonnasta vastaavan kansallisen viranomaisen hyväksymän menetelmän mukaisesti (Uutteiden A ja B koostumus ilmoitetaan jäljempänä olevassa huomautuksessa). 2. Pyrogeenittomuustutkimus suoritetaan pullojen ja veren talteenottoon ja injektoimiseen käytettävien laitteiden valmistukseen tarkoitettujen muovien koostumusta koskevan alkuanalyysin yhteydessä käyttäen uutetta A, ja jokaisen uuden, hyväksyttyä koostumusta olevan erän osalta käyttäen uutetta C, ja pullojen ja veren talteenotossa ja injektoimiseen käytettävien laitteiden rutiinitarkastuksen yhteydessä käyttäen uutetta C, kansallisessa farmakopeassa kuvattua menettelyä noudattaen tai jonkun muun valvonnasta vastaavan kansallisen viranomaisen hyväksymän menetelmän mukaisesti. Uutetta C käyttäen suoritettujen pyrogeenittomuustutkimusten tiheyden määrittää valvonnasta vastaava kansallinen viranomainen. (Uutteiden A ja C koostumus ilmoitetaan jäljempänä olevassa huomautuksessa). 3. Hemolyyttisiä vaikutuksia puskurijärjestelmässä koskeva analyysi suoritetaan astioiden ja veren talteenottoon ja antamiseen käytettävän välineistön valmistukseen tarkoitettujen muovien koostumusta koskevan alkuanalyysin yhteydessä ja jokaisen uuden, hyväksyttyjä koostumuksia vastaavan aineerän osalta käyttäen edellä I. A kohdassa kuvattua uutetta. (Hyväksyttyjen menetelmien ja raja-arvojen osalta, katso tämän liitteen lisäystä). 4. Punasolujen in vivo elinikätutkimus suoritetaan veren säilytysastioiden valmistukseen tarkoitettujen muovien koostumusta koskevan alkuanalyysin yhteydessä. Jos sovittua koostumusta muutetaan jollain tavoin, koe toistetaan. (Katso tämän liitteen lisäyksessä olevat ehdotetut menetelmät ja hyväksytyt raja-arvot). Huomautus Uute A Lisätään edellä I. A kohdassa kuvattuun uutteeseen pyrogeenitonta natriumkloridia kunnes saavutetaan pitoisuus, joka on 9 grammaa natriumkloridia litraa kohti. Uute B Verensiirtolaite: täytetään verensiirtolaite mahdollisimman täyteen steriilillä ja pyrogeenittomalla liuoksella, jossa on 9 grammaa natriumkloridia litraa kohti, suljetaan sen päät ja upotetaan näin täytetty laite kokonaan yhden tunnin ajaksi veteen, jonka lämpötila pidetään 85 °C:ssa. Kerätään talteen laitteen sisältö. Muoviastia: jos astia on täynnä antikoagulanttiliuosta, se on tyhjennettävä ja huuhdeltava kaksi kertaa 250 ml:lla steriiliä, pyrogeenitonta, tislattua vettä, joka on 20 °C:n lämpöistä. Täytetään astia 100 ml:lla steriiliä ja pyrogeenitonta liuosta, jossa on 9,0 grammaa natriumkloridia litraa kohti, suljetaan se huolellisesti ja upotetaan yhden tunnin ajaksi vaaka-asennossa veteen, jonka lämpötila pidetään 85 °C:ssa. Kerätään talteen astian sisältö. Uute C Verensiirtolaite: valutetaan 40 ml steriiliä ja pyrogeenitonta natriumkloridiliuosta, jonka pitoisuus on 9,0 grammaa litraa kohti, huoneenlämmössä vähintään 10 verensiirtolaitteen läpi vauhdilla, joka on noin 10 ml minuutissa, ja kerätään talteen ulos virtaava aine. Analysoidaan näin saatu liuos. Muoviastia: tyhjennetään astia: valutetaan 100 ml steriiliä ja pyrogeenitonta liuosta, jossa on 9,0 grammaa natriumkloridia litraa kohti, huoneenlämmössä vähintään neljän muoviastian keräilyputkien läpi, annetaan olla astioissa 10 minuuttia ja kerätään talteen ulos virtaava aine kaatamalla siirtoputkien läpi. Antikoagulanttia sisältävä muoviastia (Katso osa III). III. MUOVIASTIOISSA OLEVAA ANTIKOAGULANTTILIUOSTA KOSKEVAT MÄÄRÄYKSET Jokaisessa astiassa on oltava se määrä antikoagulanttiliuosta, joka etiketissä ilmoitetaan otettavaa verimäärää kohti; tämän liuoksen koostumuksen on oltava sellainen kuin etiketissä on ilmoitettu mainittua verimäärää kohti. Antikoagulanttiliuoksen ja/tai sen valmistamiseen käytettävien valmisteiden on täytettävä asianomaisen maan kansallisen farmakopean vaatimukset. Antikoagulanttiliuoksen on täytettävä asianomaisen maan kansallisen farmakopean vaatimukset, jotka koskevat raskasmetallien raja-arvoja, kiinteiden aineiden puuttumista, haitattomuutta ja pyrogeenittomuutta. Lisäys BIOLOGINEN ANALYYSI: RAJA-ARVOT JA MENETELMÄT A. Toksisuustutkimusta koskeva analyysi (Katso edellä olevan liitteen II.1 kohta): kansallisessa farmakopeassa määrätty raja-arvo. B. Pyrogeenittomuustutkimusta koskeva analyysi (Katso edellä olevan liitteen II.2 kohta): kansallisessa farmakopeassa määrätty raja-arvo. C. Hemolyyttisiä vaikutuksia puskurijärjestelmässä koskeva analyysi (Katso edellä olevan liitteen II.3 kohta): a) Raja-arvo: Liuos, jossa on 5,0 grammaa natriumkloridia litraa kohti, ei saa tuottaa 10 %:a suurempaa hemolyysiarvoa ja sellaisen suolaliuoksen hemolyysiarvo, jossa on 4,0 grammaa natriumkloridia litraa kohti, ei saa erota enempää kuin 10 % vastaavalla vertailuliuoksella saadusta arvosta. b) Menetelmä: Hemolyysiä varten valmistetusta kantapuskuriliuoksesta valmistetaan kolme liuosta: 30 ml kantaliuosta ja 10 ml vettä (liuos ao), 30 ml kantaliuosta ja 20 ml vettä (liuos bo) ja 15 ml kantaliuosta ja 85 ml vettä (liuos co). Kolmeen sentrifugiputkeen (1, 2 ja 3) lisätään 1,40 ml uutetta. Putkeen 1 lisätään 0,10 ml liuosta ao, putkeen 2 lisätään 0,10 ml jiuosta bo ja putkeen 3 lisätään 0,10 ml liuosta co; näin saadaan siis suolaliuokset, joiden pitoisuudet ovat 5,0 (putki 1), 4,0 (putki 2) ja 1,0 grammaa natriumkloridia litraa kohti (putki 3) elektrolyytin osmoottisen toiminnan osalta; jokaiseen putkeen lisätään 20 ml tuoretta ja hyvin homogenisoitua ihmisen verta, johon on lisätty hepariinia. Putket asetetaan 30 °C:n (± 1 °C) vesihauteeseen 40 minuutin ajaksi. Sen jälkeen valmistetaan kolme liuosta, joissa on 3,0 ml liuosta ao ja 12,0 ml vettä (liuos a1), 4,0 ml liuosta bo ja 11,0 ml vettä (liuos b1) ja 4,75 ml liuosta bo ja 10,25 ml vettä (liuos c1). Putkeen 1 laitetaan 1,50 ml liuosta a1, putkeen 2 1,50 ml liuosta b1 ja putkeen 3 1,50 ml liuosta c1. Putkia sentrifugoidaan 5 minuuttia kierrosten ollessa 2 000-2 500 minuutissa swing-out -sentrifugissa. Samanaikaisesti valmistetaan kunkin pitoisuuden osalta vertailuliuokset, joissa uute korvataan vedellä. Mitataan nestekerroksen ekstinktio 540 nm:ssä. Nollaliuoksena käytetään varastopuskuriliuosta. Prosentteina ilmaistu hemolyysiarvo lasketaan seuraavaa kaavaa käyttäen: >NUM>Eexp × 100 >DEN>E100 % jossa: E100 % = ekstinktio sellaisen liuoksen osalta, jonka natriumkloridipitoisuus on 1,0 grammaa litraa kohti Eexp = ekstinktio kunkin sellaisen liuoksen osalta, joista toisen natriumkloridipitoisuus on 4,0 ja toisen 5,0 grammaa litraa kohti Kantapuskuriliuos hemolyysimäärän mittaamista varten 90,0 g natriumkloridia, 13,7 g vedetöntä dinatriumfosfaattia ja 1,90 g vedetöntä mononatriumfosfaattia liuotetaan tislattuun veteen, jonka määrä täydennetään 1000,0 ml:ksi. D. Punasolujen in vivo elinikätutkimus (Katso edellä olevan liitteen II.4 kohta): a) Raja-arvo Vähintään 70 % punasoluista ihmisen kokoveressä, jossa on ACD-antikoagulanttiliuosta ja jota on säilytetty 21 päivää 4-6 °C:n lämpötilassa, on oltava toimintakykyisiä 24 tuntia verensiirron jälkeen. Tämä voidaan määrittää käyttäen yhtä jäljempänä b alakohdassa ehdotetuista menetelmistä: b) Ehdotetut menetelmät: 1. Menetelmä ISO/TC/76/WGD/3, App. E. 2. Ashby Technique - Ashby, W. The determination of the length of life of transfused blood corpuscules in man. J. Exp. Med. 29: 267-82, 1919. Young, L. E., Platzer, R. F. and Rafferty, J. A. Differential agglutination of human erythrocytes. J. Lab. Clin. Med. 32: 489-501, 1947. 3. The Gibson-Scheitlin method - Gibson, J. G. and Scheitlin, W. A. A method employing radio-active chromium for assaying the viability of human erythrocytes returned to the circulation after refrigerated storage. J. Lab. Clin. Med. 46: 679-88, 1955. 4. The Strumia method - Strumia, M. M., Taylor, L., Sample A. B., Colwell, L. S. and Dugan, A. Uses and limitations of survival studies of erythrocytes tagged with Cr 51. Blood 10: 429-40, 1955. 5. Cr51-I125 technique - Button, L. N., Gibson, J. G. and Walter, C. W. Simultaneous determination of the volume of red cells and plasma for survival studies of stored blood. Transfusion 5: 143-148, 1965. 6. Recommended Method for Radioisotope Red Cell Survival Studies Brit. J. Haemat. 21: 241, 1971. Tehty Strasbourgissa 19 päivänä huhtikuuta 1982. Franz ARASEK Pääsihteeri Oikeaksi todistettu jäljennös ainoasta alkuperäiskappaleesta, joka on laadittu ranskan ja englannin kielellä ja talletettu Euroopan neuvoston arkistoon. Erik HARREMOES Euroopan neuvoston oikeudellisten asiain johtaja (1) Sellaisten muovien osalta, jotka ovat olleet kosketuksissa antikoagulanttiliuoksen kanssa, palaset olisi ensin laitettava samankaltaiseen astiaan, jossa on kylmää tislattua vettä (100 ml), jota ravistellaan useita kertoja. Tämä toimenpide on toistettava toisen kerran.